Ivan Buchko

Ivan Buchko (en ), nado o 1 de outubro de 1891 en Hermanów (Galicia) e finado o 21 de setembro de 1974, foi un eclesiástico católico ucraíno.

 Traxectoria 
Naceu nunha familia de campesiños ucraínos, fillo de Hryhorii e Horpyna, en 1891 en Hermanów (entón parte de Austria-Hungría, hoxe en Ucraína). O 21 de febreiro de 1915 foi ordenado sacerdote en Roma polo bispo búlgaro Lazar Mladenov para a arquieparquía de Lviv. Entre 1922 e 1929 foi reitor do seminario menor de Lviv.

O 16 de setembro de 1929 foi nomeado bispo auxiliar da arquieparquía de Lviv e bispo titular de Cadi. Recibiu a consagración episcopal de mans do metropolita de Galicia Andrei Sheptytskyi o 20 de outubro seguinte. Entre 1939 e 1940 foi tamén visitador apostólico para os fieis ucraínos da Arxentina e do Brasil.

O 17 de abril de 1940 foi nomeado bispo auxiliar do exarcado apostólico dos Estados Unidos de América, até a súa renuncia o 28 de xullo de 1945. Entre 1945 e 1971 foi visitador apostólico para os fieis ucraínos de Europa Occidental.

O 27 de abril de 1953 foi nomeado arcebispo titular de Leucas. Nos anos 60 participou como padre conciliar no Concilio Vaticano II. O 29 de setembro de 1971 retirouse con 80 anos. Finou en Roma o 21 de setembro de 1974.

 Notas 

Categoría:Nados en 1891
Categoría:Nados no distrito de Pustomyty, rexión de Lviv
Categoría:Finados en 1974
Categoría:Arcebispos da Igrexa católica bizantina ucraína
Categoría:Bispos católicos de Ucraína
Categoría:Escritores en lingua ucraína
Categoría:Participantes no Concilio Vaticano Segundo